**Miért fontos? (2019. 01. 31.)**

Sokszor és sokan teszik fel ezt a kérdést, ha a múltról esik szó. S **a válasz általában különböző, pedig lehetne azonos is**: azért mert a múltunk – annak minden erényével és hibájával együtt – a miénk és kötelességünk a múltunkat megőrizni és arról minden továbbadni. Tudni mikor és mi történt velünk. A különböző háborúk során hol veszítették életüket eleink, és ha tehetjük, el kell zarándokolnunk oda. Fejet hajtani, mécsest gyújtani, koszorút elhelyezni és elgondolkodni. **Vajon léteznénk-e nélkülük?** Az ő áldozatvállalásuk mit adott nekünk? Hosszan sorjázó kérdések…

**S a válasz -- magam úgy vélem – nélkülük nem lennénk azok, akik vagyunk és már csak ezért is köszönet nekik és főhajtás emlékük előtt.**

A múlt tisztelete és megtartása nélkül más lenne a jelenünk – amely egyébként szinte azonnal múlttá válik – és nem tudható lenne-e a jövőnk. Magam – és bizonyára mindannyian – azt szeretném/szeretnénk, hogy a múltra épüljön a jövő és **a múlt tanulságai adjanak bíztatást a jövőre nézve** (is)!

**Szakály Sándor Dr.**

*(magyar történész, az MTA doktora. A Nemzeti Emlékhely és Kegyeleti Bizottság, a Magyar Tudományos Akadémia Történettudományi Bizottságának tagja.* [*Wikipédia*](https://hu.wikipedia.org/wiki/Szak%C3%A1ly_S%C3%A1ndor) *)*